Document ID: /roh_data/filtered/rm_wikipedia_new.jsonl.gz/559

Il Chalandamarz (en l’Engiadina), Calonda mars (en il Surses), Calendamarz (en Bregaglia), Calendamerz (en Puschlav) u Calentmarz (en Mesauc) è in usit da la part rumantscha e taliana dal chantun Grischun, che vegn festivà mintg’onn il 1. da mars (chalanda/calonda/calend ‚emprim di dal mais‘).
Il Chalandamarz marca l’entschatta da l’onn. Cun plumpas e stgellas vulevan ins stgatschar ils nauschs spierts da l’enviern e clamar la primavaira. En l’Engiadina vegnan quel di installads ils ufficials da vischnanca en lur uffizi.

Litteratura
Atlas dals Tradiziuns Popularas Svizra, vol. II, chartas 189, 194, 196 resp. vol. dal commantari II, p. 216, 252, 273–274.
Dicziunari Rumantsch Grischun, vol. 3, pp. 164–172.
Vocabolario dei dialetti della Svizzera italiana, vol. III, pp. 236–238.